paragraph_text: Na Pravnom fakultetu Sveučilišta u Zagrebu diplomirao je 1974., a pravosudni ispit položio 1978. Magistrirao je iz područja društvenih znanosti 1990. Javnosti je najviše poznat kao bivši premijer RH s najdužim stažem (1995 - 2000), a prije toga je bio zastupnik u Hrvatskom saboru, ministar gospodarstva (1995), ministar u vladi RH (1993 - 1995), direktor Agencije za restrukturiranje i razvoj (1992 - 1993), pomoćnik generalnog direktora Ine za upravljanje poduzećima u vlasništvu INE (1990 - 1992), rukovoditelj u poslovnim jedinicama Ina - Trgovina (1978 - 1985), te pravni referent u Zavodu za izgradnju grada Zagreba (1977).